પાછલા દોઢ મહિનાથી ટ્રાફિક પોલીસ અને કોર્પોરેશન દ્વારા ચાલી રહેલ ટ્રાફિક ડ્રાઈવ અને ચુસ્ત નિયમોના પાલનને કારણે શહેરના બે પ્રમુખ કર્ણાવતી ક્લબ અને રાજપથ ક્લબે નિર્ણય કર્યો છે કે તેમના નવરાત્રી ઉત્સવમાં ફક્ત ક્લબના મેમ્બર હોય તેમને જ પ્રવેશ આપવામાં આવશે. કર્ણાવતી ક્લબના પ્રમુખ જયેશ મોદીએ કહ્યં કે, ‘રોડ પર કોઈ જાતની ટ્રાફિક સમસ્યા ન સર્જાય તે માટે મેનેજમેન્ટે નિર્ણય કર્યો છે કે આ વખતે નવરાત્રીમાં ક્લબના સભ્યો અને તેમના ગેસ્ટને જ પ્રવેશ આપવામાં આવશે જોકે સભ્યોએ પોતાના ગેસ્ટ માટે પહેલાથી પાસ ખરીદી લેવા પડશે. જેથી કરીને પાર્કિંગ વ્યવસ્થા અંગે વ્યવસ્થા થઈ શકે.’